als_Latn dik_Latn sag_Latn
Salajdin Salihu: është e trishtë arroganca e politikanëve ndaj medieve shqiptare
Shkrimtari dhe publicisti Salajdin Salihu në lidhje me paralajmërimet për padi ndaj gazetës “Lajm” është prononcuar duke thënë se është e trishtë arrogance e politikanëve ndaj medieve shqiptare.
Ai ka thënë se politikanët e vetëkënaqur nga lavdet bashkëpartiake besojnë se kanë “bukuri hyjnore,” e prandaj kur e shohin veten në pasqyrë, e cila nuk reflekton këtë “bukuri” e fajësojnë pasqyrën, pra mediat.
Ja reagimi i plotë i tij:
“Është kushti i keq dhe i trishtë kur politikanët besojnë se me presione ndaj medieve, në formë padish në gjykatat që ndajnë padrejtësi, do t’i heshtin ato. Sipas logjikës së politikanëve tanë, që nuk e kuptojnë thelbin e demokracisë, mediat duhet të jenë zgjatime autoritetesh politike dhe glorifikuese të sukseseve të paqena.
Të vetëkënaqur nga lavdet bashkëpartiake, besojnë se kanë “bukuri hyjnore”, prandaj kur e shohin veten në pasqyrë, e cila nuk reflekton këtë “bukuri” e fajësojnë pasqyrën, pra mediat.
Politikanët e këtillë u ngjajnë fëmijëve që sikurse thuhet, besojnë se bëhen të padukshëm duke I mbyllur sytë. Ose më saktë: besojnë se i bëjnë të padukshme dështimet e tyre politike. Është e trishtë rritja e arrogancës së politikanëve kundrejt medieve në gjuhën shqipe, ndërkohë i “gëlltisin” heshtazi ofendimet ordinere të “partnerëve” të tyre kundër shqiptarëve ose të mediave klienteliste maqedonsae të cilat fuqizohen me para taksapaguesish shqiptarë, nëpërmjet reklamave të qeverisë, ku janë pjesë edhe këta politikanë,
Ky presion është I përkohshëm. Askush nuk ka arritur përgjithmonë që të heshtë mediat me arrogancë prej njeriu veshur me pushtet”ka thënë Salihu, ka thënë për “Lajm” Salihut.
als_Latn als_Latn als_Latn als_Latn als_Latn als_Latn als_Latn als_Latn